# Tverrfaglige tema i byggdrifterfaget

**Bærekraftig utvikling**

I byggdrifterfaget handler det tverrfaglige temaet bærekraftig utvikling om å velge materialer og verktøy som bidrar til energioptimalisert drift av bygg. Videre handler det om å velge arbeidsmetoder med hensyn til det indre og ytre miljøet. Det handler også om å håndtere avfall på en måte som minimerer belastningen på miljøet.

Eksempler på dette kan være:

* Forebygging av vannskader fra vann- og avløpsinstallasjoner
* Skadedyrbekjempelse
* Gjøre rede for hvordan tekniske installasjoner og bruk av bygg påvirker energiforbruket
* Vurdere effekten av belysning og bytte lyskilder
* Drifte og etterse anlegg og vurdere konsekvenser av energibruk for det indre og ytre miljøet
* Kildesortere og håndtere avfall og reflektere over konsekvenser ved feilhåndtering
* Lage avfallsplaner og betjene avfallssystemer
* Drøfte ulike løsninger som bidrar til å minimere miljøavtrykket
* Sikre en effektiv ressursutnyttelse